امریکا قوشمه ایالتلری ده جایلشگن ترانس اتلانتیک رهبرلیک ترماغی باشلیغی نینگ اورینباسری ساهسا توپریچ , تورکیه نینگ, ینگی تور کرونا ویروس (کووید 19) گه قرشی کوره ش بوییچه جهان مقیاسیده اینگ مهم اولکه ایکن لیگی نی یازدی.
The Hill خبر سایتی ده بیریلگن, "تورکیه کووید 19 گه قرشی خلق ارا کوره ش ده اینگ مهم اولکه اوله راق کورینماقده" عنوانی ده گی مقاله سیده توپریچ, تورکیه نینگ بیر آی آلدین بیرینچی مرته کرونا ویروس واقعه سی انیقله نیشی دن بیر کون کیین مکتب لر و عالی بیلیم یورت لری نی رخصت قیلگن لیگی نی معلوم قیلدی.
توپریچ, اوشبو مقاله سیده انقره نینگ کوپلب اوروپا اولکه لری گه کوره کرونا ویروس گه قرشی تیزراق تدبیر آلگن لیگی نی بیلدیردی.
عینی دمده توپریچ, تورکیه نینگ محافظتی مواد نینگ تولیدی نی تیزلشتیرگن لیگی و ماسک نی خلققه تیکین گه ترقه تیش گه قرار قیلگن لیگی نی معلوم قیلدی.
توپریچ, میلیونلب مهاجر نی اوز بغری گه باسگن تورکیه نینگ آلدین هم زلزله لر سنگری کوپلب معما لر گه دوچ کیلگن لیگی نی معلوم قیلر ایکن, شوباعث, تورکیه نینگ بونده ی پاندیمی گه قرشی تیار بولگن لیگی توغریسیده حیرتلنمس لیک کیره ک ایکن لیگی نی بیلدیردی.
تورکیه نینگ ایتالیا, اسپانیا و انگلستان دن تشقری کوپلب بالکان اولکه لری گه طبی یاردم جونتگن لیگی نی بیلدیرگن توپریچ, 88 اولکه نینگ تورکیه دن یاردم طلب ایتگن لیگی نی معلوم قیلدی.
توپریچ, تورکیه نینگ حاضرگی کون گه قدر 33 اولکه گه طبی یاردم یوبارگن لیگی نی بیلدیردی.
اسرائیل نینگ هم تورکیه دن طبی یاردم طلب ایتگن لیگی نی بیلدیرگن توپریچ, "تورکیه, طرابلس گه قره تیلگن حمله لری جریانیده کووید 19 کسل لری نینگ تداوی ایتیلیاتگن الخضرا کسلخانه سی نی بیر نیچه مرته اورگن خلیفه حفتر نینگ اوروش آرزوسی بیلن بحران نینگ باشله گن لیبیا گه هم یاردم بیرماقده" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
